ليلة حب

ليلة حب اغنيه مصريه غنتها ام كلثوم

 كلمات 
ياللى عمرك ما خلفت معاد فى عمرك

الليلادى غبت ليه حيرنى امرك

اخرك أيه عنى

مُستحيل الدنيا عنى تأخرك

بالأمل مستنى

سهران تجينى يا حياتى و اسهرك

تعالا .. تعالا .. تعالا

تعالا حب العمر كله نخلصه حب الليله دي

تعالا .. تعالا .. تعالا

تعالا شوق العمر كله نعيشه م القلب الليلادى

ما تخليش أشواقنا لبكره

ما تخليش فرحتنا لبكره

كإن اول ليله للحب الليلادى

.....

يا حبيبى و نبض قلبى و نور حياته

يا ابتسام ليلى و خياله و ذكرياته

هديت الدنيا هنا و اتلهفت لك

كلها معايا هنا اتلفتت لك

الربيع الورد النبع اللى جارى

النسيم الحلّو الليل اللى سارى

كلهم ويايا أهم مستنين

كلهم يا حياتى لك متشوقين

لحبايبك دول ولقلبى أنا

لليالى الشوق و نداها لنا

ما تعذبناش

ما تشوقناش

وتعالى نعيش فرحتنا هنا

تعالى حب العمر كله نخلصه حب الليلادى

تعالى شوق العمر كله نعيشه م القلب الليلادى

ما تخليش أشواقنا لبكره

ما تخليش فرحتنا لبكره

كأن اول ليله للحب الليلادى

.....

لوكل حب ف كل قلب اتجمعو انا حبى اكتر

ويايا وانت بعيد ويايا

خيال وشوق بيزيد ويايا

كل شىء حواليا بيفكرنى بيك

كل نور ف عينيا فيه ضحكة عينيك

آدى ابتسامتك يا حبيبى و انتا غايب ع الشموع

و آدى الشموع اللى ابتسامتك نورت فوقها الدموع

آدى خطوتك آدى همستك آدى ضحكتك

آدى انتا كلك نورك و ضلك و رقتك

تعالى للأحلام للحب للالهام

و اد ما يحلالنا نسهر و غيرنا ينام

تعالا حب العمر كله نخلصه حب الليلادى

تعالا شوق العمر كله نعيشه م القلب الليلادى

ما تخليش اشواقنا لبكرا

ما تخليش فرحتنا لبكرا

كإن اول ليله للحب الليلادى

.....

ياللى فايت لى الليالى الحلوه و الذكرا الجميله

ياللى ويايا بحنانك تحيى امالى العليله

انت ويايا فى خيالى الليلادى و كل ليله

فى المكان دا يا حبيبى

ياما جينا و ياما ضمتنا الليالى

فى المكان نفس المكان دا

ياما طرنا ف العلالى الليلادى

يا حياة روحى هنا ف نفس المكان

جيت انا و شوقى و قلبى و الحنان

جينا نستناك جينا نترجاك

جينا نفرش بالأمل سكه خطاك

و مهما غبت عليا هتجينى بعد شويه

آخد ايديك فى ايديا و احضن عينيك بعينيا

و نعيشها ليله عمر بكل عمر الدنيا

 شوف كمان 

ليستة اغانى ام كلثوم

ليلة حب آخر أغنيه غنتها ام كلثوم فى حفله . و بعدها غنت  حكم علينا الهوا اللى سجلتها علا شرايط و اسطوانات بس وما غنتها فى حفله بسب عياها

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى